Audio, film a nowe medije
Załožba za serbski lud jo južo w zachadnosći wjele wšakorakich zukowych nosarjow, filmow a słuchograśow k wšednemu wužywanjeju dała napóraś. Nowše pak su pśesajźenja computerowych graśow a wšakich projektow we wobcerku nowych medijow.
Audio
Załožba jo nadawkidawaŕ za produkciju zukowych nosarjow (CD) ze serbskeju muziku (wót klasiki až do rocka), bajkow, słuchograśow, kompjuterowych graśow ako teke kompjuterowych wuknjeńskich programow za źiśi.
Mimo togo spěchujo wudawanje notowego materiala serbskeje muziki. Wudawanje serbskich źiwadłowych graśow pódpěrujo serbske lajske graśe a wuwiwanje serbskeje dramatiki. Wó wudaśu zukowych nosarjow a notowego materiala rozsuźijo medijowa komisija.
Cłonki medijoweje komisije su:
- Jan Cyž, Zwjazk serbskich wuměłcow z. t.
- Pěr Cyž, Zwjazk serbskich spěwarskich towarstwow z. t.
- Bogna Korjeńkowa, MDR/Serbski rozhłós
- Gregor Kliem, RBB / Serbske radijo
- Jadwiga Kaulfürstowa, Rěčny centrum WITAJ
- Gerald Schön, Dolnoserbska kulturna akademija Dompro gGmbH
- John Petrik, Sylka Laubensteinowa-Polencojc , Załožba za serbski lud
Film
Zagronitosć za filmowe projekty, wósebnje w serbskej rěcy, ma wót 1994 Załožba za serbski lud.
Wopśimjeśowe śěžyšća su pśi tom filmy za źiśi a młodostnych w górno- a dolnoserbskej rěcy, wideofilmy a dvdejki ku kulturnym stawiznam Serbow a informaciske filmy.
K fachowemu pósuźowanju pśedwiźonych filmowych projektow a k wobkšuśenju lětneje koncepcije realizacije jo se pśi załožbowem zastojnstwje cesnoamtski statkujuca filmowa komisija z póraźujucym charakterom załožyła.
Partnaŕstwo – Festival pódzajtšnoeuropejskego filma Chóśebuz
Filmowy festiwal Chóśebuz jo jaden z nejwuznamnejšych kulturelnych zarědowanjow w kraju Bramborska a z pśirědowanymi koprodukciskimi wikami Connecting Cottbus wažna platforma fachoweje wuměny za filmowu branžu.
Z lěta 2013 jo Załožba za serbski lud partnaŕ Filmowego festiwala Chóśebuz za zgromadnje etablěrowanu sekciju "Heimat|Domownja|Domizna", w kótarejž se pokazuju serbske filmy, filmy z Łužyce a teke narodne a mjazynarodne filmy ze zwiskom k toś tyma śěžyšćoma.
32. Filmowy festiwal Chóśebuz se wótmějo wót 08. - 13. nowembra 2022. Wšykne aktualne informacije k sekciji "Heimat|Domownja|Domizna" su na webboku filmowego festiwala wózjawjone.
Wósebne myto za Łužysku filmowu pśeglědku
W ramiku Łužyskeje filmoweje pśeglědki - wuběźowanja za krotkofilmy ze cełeje Łužyce - se z lěta 2012 pśecej teke jadno z 1.000 euro dotěrowane wósebne myto Załožby za serbski lud spósći.
Pó reglemenśe se wósebne myto jano pśepódajo na film, kótaryž temy serbskego luda wopśimjejo, serbsku rěc zapśimjejo a tu, gažkuli jo to móžno, direktnje nałožujo.
Zapódaś mógu se krotkofilmy wšyknych žanrow, kenž traju maksimalnje 20 minutow a kenž njejsu w profesionelnem kontekśe nastali.
Wó pósćenju rozsuźijo tśowósobowa jury, kótarejž kuždy raz teke zastupnik / zastupnica serbskego luda pśisłušajo. Nagromadu maju łužyske krotkofilmarje pśi toś tom wuběźowanju krotkofilmow šansu na głowne, wósebne serbske abo publikomowe myto.
Łužyska filmowa pśeglědka se wótměwa pśecej na pśedwjacoru Mjazynarodnego filmowego festiwala Chóśebuz w chóśebuskem kinje "Weltspiegel". Lětosny termin jo pónjeźele 07. nowember 2022.
Až do 01. oktobra 2022 móžo se filmy za lětosne wuběźowanje zapódaś.
Reglement a formular za pśizjawjenje stej na webstronje filmowego festiwala Chóśebuz wózjawjonej. Trailer za Łužysku filmowu pśeglědku jo how.
Aktualne informacije k programoju lětosneje 20. Łužyskeje filmoweje pśeglědki a k pśedawanju tiketow slěduju nejskerjej w oktobrje.
Informacije k zachadnym programam a nosarjam mytow su how wózjawjone.
Programm 2021 namakajośo how.
A na Facebooku: https://www.facebook.com/LausitzerFilmSchau
Graśa a nowe medije
Z toś tym 2013 zachopjonym projektom dej se nałožowanje serbskeje rěcy w digitalnych medijach spěchowaś. Prědny kšac jo wuwijanje digitalnego serbskego pšawopisnego programa.
Ale teke dorosćone, kenž serbsku rěc njewobkněže, dostanu z tym online-serbskim-wuknjeńskim- programom móžnosć k tomu. Za pśesajźenje togo projekta a wuwiśe medijodidaktiskego koncepta za wuknjenje cuzych rěcow jo dostał nadawk wuceński centrum za rěcy a kultury Techniskeje uniwersity Drježdźany.
Za produkciju digitalneje wucbnice jo dostał nadawk rěcny centrum Witaj. Projektowa kupka pód nawjedowanim a sobustatkowanim Sakskego statnego ministarstwa za kultus a zastupnikami rěcnego centruma Witaj , zastojnstwa załožby a ambicioněrowanymi wucabnikami źěła na koncipěrowanju a pśesajźenju projekta. Nejpjerwjej se pilotowy projekt wobgranicujo na produkciju digitalnych, njezawězujucych pśidatnych materialijow, kótarež se daju w šulach rowno tak wužywaś ako we zjawnem wobcerku.
bos_Latn szl_Latn grn_Latn szl_Latn szl_Latn hrv_Latn szl_Latn szl_Latn slk_Latn crh_Latn szl_Latn bos_Latn szl_Latn jav_Latn szl_Latn szl_Latn szl_Latn bos_Latn szl_Latn szl_Latn bos_Latn szl_Latn szl_Latn slv_Latn szl_Latn szl_Latn szl_Latn bos_Latn szl_Latn slv_Latn hrv_Latn deu_Latn por_Latn szl_Latn szl_Latn szl_Latn szl_Latn